text: Protester mod vindmøller i fængsel
  01 marts 2012 kl. 14.12
  En gruppe borgere i Sdr. Omme og omegn er bekymret over planer om at placere 10 høje vindmøller på arealer, der hører til Statsfængslet ved Sdr. Omme. 
  Derfor er der indkaldt til møde om mølle-planerne tirsdag den 13. marts kl. 19 på Sdr. Omme Kro.
  Kriminalforsorgen og Billund kommune vil opstille 10 styk 150 meter høje vindmøller på fængselsområdet - og borger-gruppen frygter at det vil gå ud over både naturen og fred og ro i området.
  